
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1359 

30 Σεπτεμβρίου 2005 


ΑΠΟΦΑΣΕΙ Σ 

Αριθ. 156 

Η παραπομπή από την Γραμματεία της Επιτροπής Αντα¬ 
γωνισμού, κατόπιν αυτεπάγγελτου ελέγχου, της Ελλη¬ 
νικής Οδοντιατρικής Ομοσπονδίας και των Οδοντια¬ 
τρικών Συλλόγων Αττικής, Πειραιώς, Αχαίας, Ηρακλεί¬ 
ου, Σερρών, Μαγνησίας και Θεσσαλονίκης για την , 
κατά το άρθρο 9 παρ. 1 του ν. 703/1977, έκδοση από¬ 
φασης για παράβαση του άρθρου 1 παρ. 1 του ιδίου 
νόμου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 
(Απόφαση 1 αριθμ. 292/ΙΝ//2005) 

Συνεδρίασε στην αίθουσα συνεδριάσεων του 1ου ορό¬ 
φου των Γ ραφείων της (Κότσικα 1 Α & Πατησίων) την 26η 
Μάίου 2005, ημέρα Πέμπτη και ώρα 10:00, με την εξής 
σύνθεση: 

Πρόεδρος: Σπυρίδων Ζησιμόπουλος 
Μέλη: Νικόλαος Γεράσιμος, 

Νικόλαος Καραμητσάνης, λόγω κωλύματος του τακτι¬ 
κού Θεόδωρου Δεληγιαννάκη, 

Παναγιώτης Μαντζουράνης, 

Αντώνιος Μέγγουλης, λόγω κωλύματος του Κωνσταντί¬ 
νου Ηλιόπουλου, 

Λεωνίδας Νικολούζος, 

Γαρυφαλιά Αθανασίου, λόγω κωλύματος του τακτικού 
Γεωργίου Τριανταφυλλάκη και Χαρίσιος Ταγαράς. 

Γραμματέας: Αικατερίνη Τριβέλη, κωλυόμενης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω δικαιολογημένου κωλύ¬ 
ματος. 


1 Από την παρούσα απόφαση έχουν παραλειφθεί, σύμφωνα με το άρ¬ 
θρο 23 παρ.7 του Κανονισμού Λειτουργίας και Διαχείρισης της Επιτροπής 
Ανταγωνισμού (ΦΕΚ361/Β74.4.2001), τα στοιχεία εκείνα, τα οποία κρίθη- 
κε ότι αποτελούν επιχειρηματικό απόρρητο. Στη θέση των στοιχείων που 
έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία 
που παραλείφθηκαν αντικαταστάθηκαν με ενδεικτικά ποσά και αριθμούς 
ή με γενικές περιγραφές (εντός [...]). 


Θέμα της συνεδρίασης ήταν η παραπομπή από την 
Γραμματείας της Επιτροπής Ανταγωνισμού, κατόπιν αυ¬ 
τεπάγγελτου ελέγχου, της Ελληνικής Οδοντιατρικής 
Ομοσπονδίας και των Οδοντιατρικών Συλλόγων Αττικής, 
Πειραιώς, Αχαίας, Ηρακλείου, Σερρών, Μαγνησίας και 
Θεσσαλονίκης για την, κατά το άρθρο 9 παρ. 1 ν. 
703/1977, έκδοση απόφασης για παράβαση του άρθρου 
1 παρ. 1 του ιδίου νόμου. 

Στη συνεδρίαση είχαν νομίμως κλητευθεί και παρέστη¬ 
σαν: α) για την Ελληνική Οδοντιατρική Ομοσπονδία, ο 
Πρόεδρος της Αλεξίου Παναγιώτης μετά της πληρεξού¬ 
σιας δικηγόρου Σοφίας Παπαδήμα, β) για τον Οδοντια¬ 
τρικό Σύλλογο Αττικής, ο Πρόεδρος του Αθανάσιος Κα- 
τσίκης μετά του πληρεξουσίου δικηγόρου Λάμπρου 
Αντωνίου, γ) για τον Οδοντιατρικό Σύλλογο Πειραιώς, ο 
Πρόεδρος του Γιώργος Ζέρβας μετά της πληρεξούσιας 
δικηγόρου Ειρήνης Αναπλιώτου -Βαζαίου, δ) για τον Οδο¬ 
ντιατρικό Σύλλογο Αχαίας, ο Πρόεδρος του Ανδρέας Μη- 
τρόπουλος μετά του πληρεξουσίου δικηγόρου Λάμπρου 
Αντωνίου, ε) για τον Οδοντιατρικό Σύλλογο Ηρακλείου, ο 
Πρόεδρος του Σταυρακάκης Μιχαήλ μετά της πληρεξού¬ 
σιας δικηγόρου Ειρήνης Αναπλιώτου -Βαζαίου, στ) για τον 
Οδοντιατρικό Σύλλογο Σερρών, ο Πρόεδρος του Ευρυπί- 
δης Βαρλάμης μετά της πληρεξούσιας δικηγόρου Αλε¬ 
ξάνδρας Μικρουλέα, ζ) για τον Οδοντιατρικό Σύλλογο 
Μαγνησίας, ο Πρόεδρος του Δημήτρης Παπαγεωργίου 
μετά της πληρεξούσιας δικηγόρου Αλεξάνδρας Μικρου- 
λέα και η) για τον Οδοντιατρικό Σύλλογο Θεσσαλονίκης, 
ο Πρόεδρος του Τολίδης Κοσμάς μετά του πληρεξουσίου 
δικηγόρου Γεωργίου Χορόζογλου. 

Η συζήτηση της ανωτέρω υπόθεσης συνεχίστηκε και 
κατά την συνεδρίαση της Ε.Α. την 13η Ιουνίου 2005, ημέ¬ 
ρα Δευτέρα και ώρα 10:00 στην ως άνω αίθουσα Συνε¬ 
δριάσεων του 1 ου ορόφου των Γ ραφείων της Ε.Α. 

Στην αρχή, το λόγο έλαβε η Γενική Εισηγήτρια Σοφίας 
Καμπερίδου, η οποία ανέπτυξε την γραπτή εισήγηση της 
Γραμματείας και λαμβανομένων υπόψη όσων αναφέρο- 
νται στο σκεπτικό κατέληξε στα εξής: 

«Η Γ ραμματεία κρίνει ότι: 

1. α) Οι ελεγχθέντες επαγγελματικοί σύλλογοι με την 
επωνυμία, ί) ΟΔΟΝΤΙΑΤΡΙΚΟΣ ΣΥΛΛΟΓΟΣ ΑΤΤΙΚΗΣ, ϋ) 
ΟΔΟΝΤΙΑΤΡΙΚΟΣ ΣΥΛΛΟΓΟΣ ΠΕΙΡΑΙΩΣ, ίϋ) ΟΔΟΝΤΙΑ¬ 
ΤΡΙΚΟΣ ΣΥΛΛΟΓΟΣ ΑΧΑΪΑΣ, ίν) ΟΔΟΝΤΙΑΤΡΙΚΟΣ ΣΥΛ¬ 
ΛΟΓΟΣ ΗΡΑΚΛΕΙΟΥ, ν) ΟΔΟΝΤΙΑΤΡΙΚΟΣ ΣΥΛΛΟΓΟΣ 


























19098 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΘΕΣΣΑΛΟΝΙΚΗΣ, νί) ΟΔΟΝΤΙΑΤΡΙΚΟΣ ΣΥΛΛΟΓΟΣ ΜΑ¬ 
ΓΝΗΣΙΑΣ και νϋ) ΟΔΟΝΤΙΑΤΡΙΚΟΣ ΣΥΛΛΟΓΟΣ ΣΕΡΡΩΝ, 
οι οποίοι, όπως προαναφέρθηκε, συνιστούν ενώσεις επι¬ 
χειρήσεων κατά την έννοια του άρθρου 1 ν.703/77, όπως 
ισχύει, με τις αποφάσεις που λαμβάνουν σε τακτική βάση 
και με τις οποίες προσδιορίζουν (αυξάνουν τα) κατώτατα 
όρια αμοιβής για τις οδοντιατρικές πράξεις και υπηρεσίες 
των μελών τους, στοχεύουν και επιτυγχάνουν να περιορί¬ 
σουν τον ανταγωνισμό στην οικεία αγορά παροχής οδο¬ 
ντιατρικών υπηρεσιών και ως εκ τούτου παραβαίνουν τις 
διατάξεις του προαναφερθέντος άρθρου» και 
β) Η ελεγχθείσα ΕΛΛΗΝΙΚΗ ΟΔΟΝΤΙΑΤΡΙΚΗ ΟΜΟΣΠΟΝ¬ 
ΔΙΑ, η οποία αποτελεί, κατά το ν. 1026/1980, το κεντρικό 
συντονιστικό όργανο και την εποπτεύουσα οργάνωση 
όλων των Οδοντιάτρων και των Οδοντιατρικών Συλλόγων 
της χώρας, και η οποία, όπως προαναφέρθηκε, συνιστά 
ένωση επιχειρήσεων κατά την έννοια του άρθρου 1 ν. 
703/1977, όπως ισχύει, συνεπικουρώντας και κατευθύνο- 
ντας τους κατά τόπους Οδοντιατρικούς Συλλόγους της 
χώρας στις αποφάσεις που λαμβάνουν σε τακτική βάση 
και με τις οποίες προσδιορίζουν (αυξάνουν τα) κατώτατα 
όρια αμοιβής γιατις οδοντιατρικές πράξεις και υπηρεσίες 
των μελών τους, στοχεύει και επιτυγχάνει να περιορίσει 
τον ανταγωνισμό στην εθνική αγορά παροχής οδοντια¬ 
τρικών υπηρεσιών και ως εκτούτου παραβαίνειτις διατά¬ 
ξεις του ανωτέρω άρθρου. 

2. Ως εκτούτου, η Γραμματεία προτείνει στην Επιτροπή 
Ανταγωνισμού, βάσει των διατάξεων του άρθρου 9 
ν. 703/1977, όπως ισχύει,: 

1. Να υποχρεώσει τις υπό στοιχ. 5.1. α) και β) ενώσεις 
επιχειρήσεων να παύσουντηνπροαναφερόμενη παράβα¬ 
ση και να παραλείψουν αυτή στο μέλλον. 

α) Προκειμένου δε να επιτευχθεί αυτό οι ανωτέρω Οδο¬ 
ντιατρικοί Σύλλογοι οφείλουν όχι μόνον να σταματήσουν 
να λαμβάνουν αποφάσεις σχετικές με τηντιμολογιακή πο¬ 
λιτική των μελών τους, αλλά και: 

(ί) να ενημερώσουν εγγράφως τα μέλη τους για την 
απόφαση της Επιτροπής Σας εντός 15 ημερών από την 
κοινοποίηση της σε αυτούς και να κοινοποιήσουν το σχε¬ 
τικό έγγραφο τους στην Υπηρεσία μας, 

(ϋ) να διαγράψουν από τις ιστοσελίδες τους, τους Πίνα¬ 
κες κατωτάτων ορίων αμοιβών που έχουν αποφασίσει και 
εκδώσει οι ίδιοι καθώς κάθε κείμενο που αφορά θέματα 
ρύθμισης της τιμολογιακής πολιτικής των μελών τους σε 
συλλογικό επίπεδο, και 

(ίϋ) να αποσύρουν και να ακυρώσουν κάθε έντυπο υλικό 
που διαθέτουν και αναφέρεται στις ανωτέρω κριθείσες 
παράνομες αποφάσεις τους. 

β) Επειδή δε από την έρευνα της Υπηρεσίας προέκυψαν 
στοιχεία, βάσει των οποίων πιθανολογείται ότι όλοι οι ανά 
την Ελλάδα Οδοντιατρικοί Σύλλογοι προβαίνουν σε λήψη 
αποφάσεων για τον καθορισμό των κατωτάτων ορίων 
αμοιβών των οδοντιατρικών πράξεων και υπηρεσιών των 
μελώντους, θα πρέπει να υποχρεωθεί η ΕΛΛΗΝΙΚΗ ΟΔΟ¬ 
ΝΤΙΑΤΡΙΚΗ ΟΜΟΣΠΟΝΔΙΑ, ως κεντρικό συντονιστικό όρ¬ 
γανο και εποπτεύουσα αρχή όλων των Οδοντιάτρων και 
των Οδοντιατρικών Συλλόγων, να ενημερώσει εγγράφως 
τους Οδοντιατρικούς Συλλόγους της χώρας (πλην των 
ανωτέρω αναφερομένων) εντός 15 ημερών από την κοι¬ 
νοποίηση της Απόφασης Σας σε αυτήν, 

(ί) να παύσουν την προαναφερόμενη παράβαση και να 
παραλείψουν αυτή στο μέλλον και 
(μ) να ενημερώσουν εγγράφως τους οδοντιάτρους-μέ- 


λη τους για την απόφαση της Επιτροπής Σας, κοινοποιώ¬ 
ντας το σχετικό έγγραφο τους στην Υπηρεσία μας, 

(ίϋ) να διαγράψουν από τις ιστοσελίδες τους, τους Πί¬ 
νακες κατωτάτων ορίων αμοιβών που έχουν αποφασίσει 
και εκδώσει οι ίδιοι καθώς κάθε κείμενο που αφορά θέμα¬ 
τα ρύθμισης της τιμολογιακής πολιτικής των μελών τους 
σε συλλογικό επίπεδο, και 

(ίν) να αποσύρουν και να ακυρώσουν κάθε έντυπο υλικό 
που διαθέτουν και αναφέρεται στις ανωτέρω κριθείσες 
παράνομες αποφάσεις τους. 

2. Να απειλήσει τις ανωτέρω υπό στοιχ. 5.1. α) και β) ενώ¬ 
σεις επιχειρήσεων με επιβολή χρηματικής ποινής ποσού 
3.000,00 ευρώ σε κάθε μία, για κάθε ημέρα καθυστέρησης 
συμμόρφωσης προς την σχετική Απόφαση της Επιτροπής 
Σας και από την ημερομηνία που θα ορίσει η Απόφαση αυτή. 

Η Γ ραμματεία επιφυλάσσεται να επανέλθει με νεότερη 
εισήγηση, αφού εξετάσει εκτενέστερα την σοβαρότητα 
και την διάρκεια της παράβασης καθώς και τα οικονομικά 
στοιχεία των οδοντιατρικών συλλόγων και των μελών 
τους, προκειμένου να προτείνει τυχόν πρόστιμο για τις 
ενώσεις επιχειρήσεων που έχουν υποπέσει στην ανωτέ¬ 
ρω αναφερθείσα παράβαση». 

Στη συνέχεια, τον λόγο έλαβαν οι πληρεξούσιοι δικηγό¬ 
ροι και οι εκπρόσωποι των ενδιαφερομένων μερών, οι 
οποίοι ανέπτυξαν τις απόψεις τους, έδωσαν διευκρινίσεις 
και απάντησαν σε ερωτήσεις που τους υπέβαλαν ο Πρόε¬ 
δρος και τα Μέλη της Ε.Α. και ζήτησαν την απόρριψη ει¬ 
σήγησης της Γραμματείας στο σύνολο της, δεδομένου 
ότι η Ελληνική Οδοντιατρική Ομοσπονδία, οι Οδοντιατρι¬ 
κού Σύλλογοι, όπως και ο ευρύτερος τομέας της υγείας, 
δεν υπάγονται κατά την άποψη τους στον ν.703/1977. Ζή¬ 
τησαν επίσης σε κάθε περίπτωση νατους επιτραπεί να συ- 
νεχίσουν να καθορίζουν έναν οδηγό τιμών βασισμένο σε 
κοστολογική ανάλυση, λαμβάνοντας υπόψη τις ιδιαιτερό¬ 
τητες του κάθε Συλλόγου. Επίσης, τα ενδιαφερόμενο μέ¬ 
ρη ζήτησαν από την Επιτροπή την εξέταση μαρτύρων για 
τη θεμελίωση των ισχυρισμών τους. Η δε Επιτροπή, απο¬ 
δεχόμενη το αίτημα εξέτασε τους μάρτυρες: α) τον Ιωάν¬ 
νη Τζούτζα, Οδοντίατρο Αναπληρωτή Καθηγητή της Οδο¬ 
ντιατρικής Σχολής του Πανεπιστημίου Αθηνών, β) τον Γε- 
ώργιο Τσιόγκα, Οδοντίατρο, Αντιπρόεδρο της Ελληνικής 
Οδοντιατρικής Ομοσπονδίας και πρώην Πρόεδρο του 
Οδοντιατρικού Συλλόγου Θεσσαλονίκης, γ) τον Γεώργιο 
Μπούνια, Γραμματέα του Οδοντιατρικού Συλλόγου Πει¬ 
ραιά, δ) την Ελένη Κοφινά, μέλος της Επιτροπής Κοστο¬ 
λόγησης Οδοντιατρικών Πράξεων. 

Μετά την ολοκλήρωση της ακροαματικής διαδικασίας, ο 
Πρόεδρος της Επιτροπής Ανταγωνισμού έδωσε προθεσμία 
έως την 24 Ιουνίου 2005, ημέρα Παρασκευή στα ενδιαφε¬ 
ρόμενο μέρη για να προσκομίσουν τα υπομνήματα τους. 

Η Επιτροπή Ανταγωνισμού συνήλθε σε Διάσκεψη κα¬ 
τά τη συνεδρίαση της 14ης Ιουλίου 2005, ημέρα Πέμπτη 
και ώρα 10:30, στην ως άνω αίθουσα συνεδριάσεων του 
1ου ορόφου των Γ ραφείων της. Η Επιτροπή Ανταγωνι¬ 
σμού κατά τη διάσκεψη της, αφού έλαβε υπόψη τα στοι¬ 
χεία του σχετικού φακέλου, την Εισήγηση της Γ ραμμα¬ 
τείας, τις απόψεις που διετύπωσαν προφορικώς τα εν¬ 
διαφερόμενο μέρη κατά τη συζήτηση της υποθέσεως 
και με τα υπομνήματα τους τα οποία υπέβαλαν, καθώς 
και τα όσα κατέθεσαν οι μάρτυρες κατά την ακροαματι¬ 
κή διαδικασία, 

ΣΚΕΦΘΗΚΕ ΩΣ ΕΞΗΣ 

I. ΤΟ ΝΟΜΙΚΟ ΠΛΑΙΣΙΟ 

Σύμφωνα με το ν. 1026/1980 «περί Οδοντιατρικών Συλ¬ 
λόγων, Ελληνικής Οδοντιατρικής Ομοσπονδίας ως και 
λοιπών συναφών διατάξεων» (ΦΕΚ 48/τ.Α), ως ισχύει, οι 
Οδοντιατρικοί Σύλλογοι (στο εξής: Ο.Σ.) είναι Νομικά 
Πρόσωπα Δημοσίου Δικαίου, εδρεύουν στην έδρα του 
Νομού και λαμβάνουν εξ αυτού την επωνυμία τους. (άρθ. 
2, § 1). Μέλη των Ο.Σ. είναι υποχρεωτικά όλοι όσοι βρί¬ 
σκονται επαγγελματικά εγκατεστημένοι στην περιφέρεια 
αυτών και ασκούντο επάγγελμα του οδοντιάτρου (άρθ. 4, 
§ 1 του ν. 1565/1939 «περί Κωδικός ασκήσεως του Ιατρι¬ 
κού Επαγγέλματος», ως ισχύει). Η Ελληνική Οδοντιατρι¬ 
κή Ομοσπονδία (στο εξής: Ε.Ο.Ο.) είναι το κεντρικό συ¬ 
ντονιστικό όργανο και η εποπτεύουσα οργάνωση όλων 
των Οδοντιάτρων και των Ο.Σ. της χώρας. Είναι Νομικό 
Πρόσωπο Δημοσίου Δικαίου και εδρεύει στην Αθήνα, 
(άρθ. 35, §2τουν. 1026/1980). 

Κατά το άρθρο 51 του ν. 1026/1980, πειθαρχικό παρά¬ 
πτωμα συνιστούν οι παραβάσεις των καθηκόντων και 
υποχρεώσεων που επιβάλλονται στον οδοντίατρο από τις 
διατάξεις του Νόμου αυτού, του Κανονισμού Οδοντιατρι¬ 
κής Δεοντολογίας, του Κανονισμού του οικείου Ο.Σ., κα¬ 
θώς επίσης και η μη τήρηση των αποφάσεων των Δ.Σ. ως 
και των Γ.Σ. των κατά τόπους Ο.Σ. Το πειθαρχικό παρά¬ 
πτωμα κρίνεται και τιμωρείται από το Π.Σ. του συλλόγου 
με πειθαρχική ποινή, ανεξαρτήτως κάθε ποινικής ευθύ¬ 
νης ή άλλης κύρωσης κατά τους κείμενους νόμους. 

Ο α.ν. 1565/1939 «περί κωδικός ασκήσεως του Ιατρικού 
Επαγγέλματος» (ΦΕΚ 16/Α), ως ισχύει, ο οποίος επεκτά¬ 
θηκε και επί των Οδοντιάτρων με το β.δ. της 22 Απρ./4 
Μάΐου 1939 (ΦΕΚ 178/Α), προβλέπει στο «Τμήμα Β' - Πε¬ 
ρί ιατρικής αμοιβής» τα εξής: 

«Άρθρο 28 - Ειςτην αρμοδιότητα του Υπουργού Κρατικής 
Υγιεινής καιΑντιλήψεως [νυν Υπουργός Υ.Κ.Α.], ως κατωτέ¬ 
ρω καθορίζεται αύτη, υπάγονται τα της ρυθμίσεωςτης κα¬ 
ταβλητέας εις τους ιατρούς αμοιβής, ως και τα αφορώντα 
εν γένει τας συνθήκας εργασίας των ιατρών ζητήματα. 

Άρθρο 29-1. Δια Β. Δ/τος [νυν Π.Δ/τος], εκδιδομένου 
μετά γνωμάτευσιντου Ανωτάτου Υγειονομικού Συμβουλί¬ 
ου [νυν του ΚΕ.Σ.Υ.] και γνώμην του Πανελληνίου Ιατρι¬ 
κού Συλλόγου [νυν Ε. Ο. Ο.], εγκρίνεται πίναξ των καθ’ 
έκαστον ιατρικών ιατροδικαστικών υπηρεσιών και των 
οφειλομένων δι’ εκάστην τούτων αμοιβών». 

Κατά συνέπεια, από όλα τα ανωτέρω και ιδίως από τις 
διατάξειςτουάρθ.29του α.ν. 1565/1939, συνάγεται ότι τα 
της ρύθμισης της ελάχιστης καταβλητέας στους οδοντιά¬ 
τρους αμοιβής αποτελούν θέματα αρμοδιότητας του 
Υπουργού Υ.Κ.Α. Ειδικά σε ότι αφορά την έκδοση Πίνακα 
Αμοιβών για τις παρεχόμενες οδοντιατρικές υπηρεσίες και 
πράξεις, αυτός εγκρίνεται διά Προεδρικού Διατάγματος, 
μετά από γνωμοδότηση του Κεντρικού Συμβουλίου Υγείας 
(ΚΕ.Σ.Υ.) και γνώμη της Ε.Ο.Ο. Το ισχύον Προεδρικό Διά¬ 
ταγμα είναι το 98/1993 «Αύξηση αμοιβών ιατρικών επισκέ¬ 
ψεων και οδοντιατρικών πράξεων» (ΦΕΚ 46/Α), που καθο¬ 
ρίζει τα κατώτατα όρια αμοιβών οδοντιατρικών πράξεων. 

II. ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ 

Η Γραμματεία της Επιτροπής Ανταγωνισμού διεξήγαγε 
αυτεπάγγελτη έρευνα στον κλάδο των οδοντιατρικών 
υπηρεσιών και πιο συγκεκριμένα στα βιβλία και στοιχεία: 

1. της ΕΛΛΗΝΙΚΗΣ ΟΔΟΝΤΙΑΤΡΙΚΗΣ ΟΜΟΣΠΟΝΔΙΑΣ 
(Θεμιστοκλέους 38, 106.78 Αθήνα), 


2. του ΟΔΟΝΤΙΑΤΡΙΚΟΥ ΣΥΛΛΟΓΟΥ ΑΤΤΙΚΗΣ (Νικητα- 
ρά 8-10, 106.78 Αθήνα), 

3. του ΟΔΟΝΤΙΑΤΡΙΚΟΥ ΣΥΛΛΟΓΟΥ ΠΕΙΡΑΙΩΣ (Νοτα- 
ρά 71,185.35 Πειραιάς), 

4. του ΟΔΟΝΤΙΑΤΡΙΚΟΥ ΣΥΛΛΟΓΟΥ ΑΧΑΪΑΣ (Παντα- 
νάσσης 70-72, Πάτρα) και 

5. του ΟΔΟΝΤΙΑΤΡΙΚΟΥ ΣΥΛΛΟΓΟΥ ΗΡΑΚΛΕΙΟΥ (Κρι- 
τοβουλίδου 19, 712.01 Ηράκλειο), προκειμένου να διαπι¬ 
στωθεί τυχόνπαράβασητωνδιατάξεωντων άρθρων 1 του 
ν. 703/1977 και 81 ΕΚ, και ιδίως εάν οι ανωτέρω Σύλλογοι 
και Ομοσπονδία καθορίζουν για τα μέλη τους κατώτατα 
επιτρεπτά όρια αμοιβής των παρεχομένων από αυτά οδο¬ 
ντιατρικών υπηρεσιών και πράξεων. 

Επίσης, η Γ ραμματεία της Επιτροπής Ανταγωνισμού 
διενήργησε έρευνα στο διαδίκτυο, στις ιστοσελίδες των 
Οδοντιατρικών Συλλόγων, και διαπίστωσε ότι οι Ο.Σ. 
ΘΕΣΣΑΛΟΝΙΚΗΣ και ΜΑΓΝΗΣΙΑΣ είχαν παραθέσει στις 
ιστοσελίδες τους (βλ. νννννν.οεΙίι.ςΓ και νννννν.οε-πιαρπΘ- 
εία.ρτ, αντίστοιχα) Τιμοκαταλόγους κατωτάτων ορίων 
αμοιβών οδοντιατρικών πράξεων. Προκειμένου να διε- 
ρευνήσει περαιτέρω το θέμα απέστειλε στους ανωτέρω 
Ο.Σ. σχετικά ερωτηματολόγια. 

Ειδικότερα, κατά την έρευνα που διενήργησαν οι υπάλ¬ 
ληλοι της Γραμματείας στα γραφεία της Ε.Ο.Ο. βρέθηκε 
«Πίνακας Οδοντιατρικών Πράξεων και Αμοιβών» του Ο.Σ. 
Αττικής για την περίοδο 1.1.2001 -1.3.2002, στον οποίο 
αναγράφεται ότι πρόκειται για τις «κατώτερες επιτρεπτές 
αμοιβές», όπως και το υπ’ αριθμ. πρωτ. 1106/14.12.1998 
έγγραφο του Ο.Σ. Θεσσαλονίκης προς την Ε.Ο.Ο., που 
αναφέρεται, μεταξύ άλλων, στην «πανσπερμία των οδο¬ 
ντιατρικών τιμολογίων που ετησίως εκδίδουν οι οδοντια¬ 
τρικοί σύλλογοι για να περιφρουρήσουν το εισόδημα των 
μελών τους». 

Κατά την έρευνα που διενεργήθηκε στα γραφεία του 
Οδοντιατρικού Συλλόγου Αττικής (στο εξής: Ο.Σ.Α.), ο 
οποίος εκπροσωπεί περί τους 3.500 οδοντίατρους, βρέ¬ 
θηκαν Έντυπα-τιμολόγια με τίτλο «Πίνακας Οδοντιατρι¬ 
κών Πράξεων και Αμοιβών» του Ο.Σ.Α., και αφορούν τις 
περιόδους 1999-2000, 1.1.2001-1.3.2002, 1.3.2002- 
31.12.2003 και 1.1.-31.12.2004. Στο εξώφυλλο κάθε εντύ¬ 
που αναφέρεται με έντονη γραφή ότι πρόκειται για τις 
«κατώτερες επιτρεπτές αμοιβές», και σε εσωτερική σελί¬ 
δα, ως «Υπενθύμιση προς συναδέλφους», καταγράφο¬ 
νται οι διατάξεις του Δεοντολογικού Κανονισμού Οδο¬ 
ντιάτρων (Δ.Κ.Ο.) (άρθ. 6 και 14) περί της υποχρέωσης 
των οδοντιάτρων να «τηρούν απαρεγκλίτως το εκάστοτε 
εγκεκριμένο τιμολόγιο», καθώς επίσης και ότι: «Οι 
παρ[α] βάσεις των καθηκόντων και των υποχρεώσεων των 
επιβαλλομένων εις τον οδοντίατρον έκτων διατάξεων του 
Νόμου 1026, του Κανονισμού Οδοντιατρικής Δεοντολο¬ 
γίας, ως επίσης και η μη τήρησις των αποφάσεων των Δι¬ 
οικητικών Συμβουλίων και των Γ ενικών Συνελεύσεων των 
κατά τόπους Οδοντιατρικών Συλλόγων συνιστούν πει¬ 
θαρχικό παράπτωμα». Επίσης, σε Ενημερωτική Εγκύκλιο 
αναφέρονται τα εξής: «Αγαπητοί Συνάδελφοι, Σας απο¬ 
στέλλουμε ... το νέο τιμολόγιο του Ο.Σ.Α. Η τιμολόγηση 
των οδοντιατρικών πράξεων έγινε με μία μέση αύξηση πε¬ 
ρίπου 10% στις ισχύουσες τιμές. (...) [Τ]ο νέο Τιμολόγιο 
ισχύει μέχριτην 1η Μαρτίου 2002, οπότε και θα κυκλοφο¬ 
ρήσει νέο Τιμολόγιο του Ο.Σ.Α. με τιμές μόνο σε ευρώ. 
Υπενθυμίζουμε ότι η τήρηση του Τιμολογίου του Συλλό¬ 
γου, ως κατώτερο όριο, είναι υποχρεωτική για όλους τους 
συναδέλφους». 

Ακόμη, βρέθηκαν τα Πρακτικά της Συνεδρίασης της 

21.7.2003 του Δ.Σ. του Ο.Σ.Α., όπου μεταξύ άλλων ανα¬ 
φέρθηκαν τα εξής: «Στο δεύτερο κομμάτι που μπορούμε 
να επέμβουμε είναι αυτό το τιμολόγιο. Έχουμε Οδοντια¬ 
τρικό Σύλλογο Αττικής και έχουμε καθορίσει κατώτατο τι¬ 
μολόγιο και μπορούμε να το εκμεταλλευτούμε αυτό το 
πράγμα. Το έχουν εκμεταλλευτεί συνάδελφοι μας στο 
Ηράκλειο και κυνηγάνε συναδέλφους που παίρνουν κάτω 
από το τιμολόγιο. (...) Πρόεδρε, αυτό μπορούμε να το εκ¬ 
μεταλλευτούμε και να πάμε στις ασφαλιστικές εταιρείες 
και να πούμε αυτό είναι το κατώτατο τιμολόγιο, αμείβετ[ε] 
με αυτά; (...) Άρα λοιπόν ο οποιοσδήποτε που έχει κάνει 
σύ μβαση με αυτό το τιμολόγιο είναι παράνομος από το [ν] 
Οδοντιατρικό Σύλλογο και το[ν] περνάμε πειθαρχικό». 
Επιπλέον, βρέθηκαν τα Πρακτικά της Συνεδρίασης της 

22.9.2003 του Δ.Σ., όπου μεταξύ άλλων αναφέρθηκαν τα 
εξής: «Μία μικρή ενημέρωση. Επειδή συζητήσαμε την 
προηγούμενη φορά και δεν θα ήθελα να είμαι απέναντι 
σας μη τεκμηριωμένος, συζητήσαμε για το τιμολόγιο. Ρώ¬ 
τησα με θ-πιαίΙ στην Αγγλία, το οποίο είναι αντίστοιχο με 
το δικό μας κρατικό τιμολόγιο. (...), εμείς παίρνουμε πα¬ 
ραπάνω. Μιλάω για το τιμολόγιο της Αγγλίας του δημοσί¬ 
ου. Επειδή ετέθη το θέμα στην Ευρώπη, κ.λπ. Σας λέω ότι 
δεν είναι έτσι όπως το νομίζουμε. Με κόστος ζωής στην 
Αγγλία όπως ξέρετε διπλάσιο». 

Τέλος, βρέθηκε η με αριθμ. 8/2001 Απόφαση του Πει¬ 
θαρχικού Συμβουλίου του Ο.Σ.Α. όπου αναφέρονται τα 
ακόλουθα: «Ο εγκαλούμενος Οδοντίατρος... μέλος του 
Ο.Σ.Α.... κατά το έτος 2000 προέβαλε την επαγγελματική 
του δραστηριότητα ως οδοντιάτρου υπό τον τίτλο «Οδο¬ 
ντιατρικό Κέντρο (...)» και σε ανακοίνωση του Ευρωπαϊκού 
Εκπαιδευτικού Ομίλου «(...)», που κυκλοφόρησε εν γνώσει 
του και με τη συνεργασία του, εντός του ιδίου έτους, δια¬ 
φημίστηκε και μάλιστα προβάλλοντας ότι παρέχει δωρεάν 
οδοντιατρική περίθαλψη για ορισμένες οδοντιατρικές ερ¬ 
γασίες και μειωμένες τιμές για τις υπόλοιπες, ενώ γνωρί¬ 
ζει ότι αυτό απαγορεύεται. Στην εν λόγω ανακοίνωση ανα- 
φέρεται ότι στους μαθητές - σπουδαστές του άνω Εκπαι¬ 
δευτικού Ομίλου και σε όλα τα μέλη των οικογενειών τους 
θα παρέχεται δωρεάν οδοντιατρική περίθαλψη στο «Οδο¬ 
ντιατρικό Κέντρο (...)» για μία σειρά εργασιών που αναφέ- 
ρονται στην ανακοίνωση ... για δε τις υπόλοιπες θα παρέ¬ 
χεται έκπτωση 20%.... Συνεπώς, παρέβη το άρθρο 51 του 
ν. 1026/1980, σε συνδυασμό μετά άρθρα 3..., 6 και 14του 
Δεοντολογικού Κανονισμού Οδοντιάτρων ... η παράβαση 
των διατάξεων των οποίων συνιστά πειθαρχικό παράπτω¬ 
μα. ΓΙΑ ΤΟΥΣ ΛΟΓΟΥΣ ΑΥΤΟΥΣ ... Κηρύσσει αυτόν (τον 
εγκαλούμενο) ομόφωνα ένοχο για παράβαση ...(των ανω¬ 
τέρω άρθρων)... Επιβάλω σ’ αυτόν την ποινή της προσω¬ 
ρινής παύσης εξάσκησης του οδοντιατρικού επαγγέλμα¬ 
τος για χρονικό διάστημα δεκαπέντε (15) ημερών». 

Κατά την έρευνα που διενεργήθηκε στα γραφεία του 
Οδοντιατρικού Συλλόγου Πειραιά (στο εξής: Ο.Σ.Π.), ο 
οποίος εκπροσωπεί περί τους 1.150 οδοντίατρους, βρέ¬ 
θηκαν δύο «Τιμολόγια Κατώτερων Οδοντιατρικών Αμοι¬ 
βών» του Ο.Σ.Π., με ισχύ από 1.1.1999 το πρώτο και από 
1.1.2001 το δεύτερο, και δύο «Πίνακες Οδοντιατρικών 
Πράξεων και Αμοιβών», με ισχύ την περίοδο 2002-2003 ο 
πρώτος καιτηνπερίοδο 2003 - 2004 ο δεύτερος. Στο εξώ¬ 
φυλλο των πινάκων αναφέρεται με έντονη γραφή ότι πρό¬ 
κειται για τις «κατώτερες επιτρεπτές αμοιβές», και σε 
εσωτερική σελίδα, ως «Υπενθύμιση», γίνεται αναφορά 
σταπροβλεπόμενασεάρθρατουΔ.Ο.Κ. ως εξής: «Άρθρο 


6: Ο Οδοντίατρος οφείλει να μη υποβιβάζει το κατώτατο 
όριο της ισχύουσας οδοντιατρικής αμοιβής. Άρθρο 14: Ο 
Οδοντίατρος οφείλει να τηρείτο εκάστοτε τιμολόγιο. Πά¬ 
σα τυχόν εκ τούτου διαφορά μεταξύ οδοντιάτρου και 
ασθενών γνωστοποιείτε στο σύλλογο, όστις διευθετεί 
ταύτην συμβιβαστικώς». 

Κατά την έρευνα που διενεργήθηκε στα γραφεία του 
Οδοντιατρικού Συλλόγου Αχάίας (στο εξής: Ο.Σ.ΑΧ.) βρέ¬ 
θηκαν δύο «Τιμολόγια Κατώτατων Οδοντιατρικών Αμοι¬ 
βών», με ισχύ το πρώτο από 1.1.2002 και το δεύτερο από 
1.1.2004, στα οποία αναγράφεται ότι «Η πιστή τήρηση του 
τιμολογίου ως κατώτερο όριο οδοντιατρικών αμοιβών είναι 
υποχρεωτική για τα μέλη του Οδοντιατρικού Συλλόγου 
Αχάίας. Η μη τήρηση του αποτελεί πειθαρχικό παράπτω¬ 
μα». Επίσης βρέθηκε η υπ’ αριθμ. πρωτ. 29/30.1.2004 
«ΕΓΚΥΚΛΙΟΣ» του Ο.Σ.ΑΧ. προς τα μέλη του, στην οποία 
αναφέρεται ότι: «Με την ευκαιρία αυτή της επικοινωνίας 
μας θα θέλαμε τέλος να σας υπενθυμίσουμετα παρακάτω: 
...4) Αποστέλλουμετοτιμολόγιο κατωτάτων αμοιβών για το 
έτος 2004. Υπενθυμίζουμε την υποχρέωση τήρησης του». 

Κατά την έρευνα που διενεργήθηκε στα γραφεία του 
Οδοντιατρικού Συλλόγου Ηρακλείου (στο εξής: Ο.Σ.Η.) 
βρέθηκαν δύο «Τιμολόγια Οδοντιατρικών Αμοιβών» με ισχύ 
το πρώτο από 1.3.1998 και το δεύτερο από 1.3.2001, τα 
οποία φέρουν στην τελευταία σελίδα σημείωση με έντονη 
γραφή ότι «Τα παραπάνω ποσά του τιμοκαταλόγου αφο¬ 
ρούν τις κατώτερες τιμές». Επίσης βρέθηκε το υπ’ αριθμ. 
πρωτ. 604-Φ 14/29.8.2002 έγγραφο της Ε.Ο.Ο. προς τον 
Πρόεδρο του Ο.Σ.Η., στο οποίο αναφέρονται μεταξύ άλ¬ 
λων τα ακόλουθα: «απαγορεύεται στον οδοντίατρο (...) να 
υποβιβάζει το κατώτατο όριο της ισχύουσας οδοντιατρι¬ 
κής αμοιβής/...) να παρέχει τκ υπηρεσίες του σε ομάδα Νο¬ 
σοκομείων Υγείας, Τράπεζας ή άλλους συναφείς ορνανι- 
σμούς με αμοιβή κατώτερη του ισχύοντος πίνακα κατώτα- 
του ορίου οδοντιατρικής αμοιβής» (Η υπογράμμιση είναι 
του συντάκτη του κειμένου), και «είναι μη νόμιμη (...) η πα¬ 
ροχή οδοντιατρικών υπηρεσιών δωρεάν ή σε τιμές κατώ¬ 
τερες του ισχύοντος πίνακα κατώτατου ορίου οδοντιατρι¬ 
κής αμοιβής. Είναι απόλυτα σαφές ότι η όλη προσπάθεια 
(...) είναι εκτός νομιμότητας και δεοντολογίας». 

Ακόμη, βρέθηκε η υπ’ αριθμ. πρωτ. 4543/24.2.2003 επι¬ 
στολή τουΔ.Σ.του Ο.Σ.Η. προςτον Οδοντίατρο***, όπου, 
με τίτλο «Απόσπασμα Πρακτικού Δ.Σ. του Ο.Σ.Η. 
17.2.2003», αναφέρονται τα εξής: «Το Δ.Σ. στη συνεδρία¬ 
ση του στις 17.2.2003 (...), αφού έλαβε υπ’ όψιν του την 
απάντηση υπ’ αριθμ. πρωτ. 853/4/2/03 της Ελληνικής 
Οδοντιατρικής Ομοσπονδίας στην υπ’ αριθμ. πρωτ. 
4438/412/02 επιστολή μας, με θέμα τη σύμβαση που είχε 
υπογράψει ο συνάδελφος (...) φαίνεται ότι εκτός της πα¬ 
ράβασης του άρθρου 8 του Δεοντολογικού Κανονισμού, 
υπάρχει παράβαση και των άρθρων 14 & 15 του Δεοντο¬ 
λογικού Κανονισμού «Αμοιβές - τιμολόγια και τήρηση αυ¬ 
τών». Γιατολόγο αυτό το Δ.Σ. ομόφωνα αποφάσισε να κα- 
λέσειτον συνάδελφο (...) να λύσει την παραπάνω σύμβα¬ 
ση άμεσα υλοποιώντας ανάλογο όρο της σύμβασης σε 
αντίθετη περίπτωση ο Σύλλογος θα πράξει τα νόμιμα, πα- 
ραπέμποντας τον (...) στο Πειθαρχικό. Κύριε Συνάδελφε, 
Εντός 10ημέρου θα πρέπει εγγράφως να έχετε καταθέσει 
στο Σύλλογο την ενέργεια σας». 

Η έρευνα στον Οδοντιατρικό Σύλλογο Σερρών (στο 
εξής ως Ο.Σ.Σ.) απέδωσε α) ένα αντίτυπο Πρακτικού της 
από 24.1.2001 Γ.Σ. του Συλλόγου, στο οποίο αναφέρεται 
μεταξύ άλλων «Αποφασίσθηκε αναβάθμιση του τιμολογί- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19101 


ου των οδοντιατρικών πράξεων», β) το εκδοθέν την 
12.3.2001 «Τιμολόγιο Οδοντιατρικών Εργασιών Ο.Σ. Σερ¬ 
ρών», με ισχύ από 1.4.2001, και γ) το υπ’ αριθμ. πρωτ. 54 
«Τιμοκατάλογος Κατωτάτων Αμοιβών Οδοντιατρικών Ερ¬ 
γασιών Ο.Σ. Σερρών» με ισχύ από 1.4.2003. 

Ο Οδοντιατρικός Σύλλογος Θεσσαλονίκης (στο εξής: 
Ο.Σ.Θ.) έχει συμπεριλάβει στην ιστοσελίδα του, υπό τον 
τίτλο «Κατώτατο Οριο του Οδοντιατρικού Συλλόγου 
Θεσ/νίκης», το «Τιμολόγιο Ο.Σ.Θ. 2004», καθώς και το 
αποφασισθέν από τον Ο.Σ.Θ. «Κατώτατο Όριο Οδοντια¬ 
τρικών Αμοιβών 2001». Κατόπιν επιστολής της Γραμμα¬ 
τείας για αποστολή στοιχείων και διευκρινήσεων, ο 
Ο.Σ.Θ. διαβίβασε επικυρωμένα φωτοαντίγραφα των «Τι¬ 
μολογίων» του συλλόγου για τα έτη 1993, 1997, 2000, 
2001, 2002, 2003 και 2004, στο εξώφυλλο των οποίων 
αναγράφεται ότι πρόκειται για τα «Κατώτατα όρια οδο¬ 
ντιατρικών αμοιβών» και εντός παρενθέσεως αναφέρεται 
το «άρθρο 14 του Δεοντολογικού Κανονισμού Οδοντιά¬ 
τρων» στα 6 τελευταία τιμολόγια. Σημειωτέον ότι το «Τι¬ 
μολόγιο» του Ο.Σ.Θ. για το έτος 1993 διαφέρει σημαντικά 
του π.δ. 98/1993. Ειδικότερα: α) τα κατώτατα όρια αμοι¬ 
βών που αποφάσισε να υ ιοθετήσει ο Σύλλογος για το έτος 
εκείνο ήταν πολύ υψηλότερα αυτών που προβλέπει το 
π.δ. (για παράδειγμα: η χορήγηση πιστοποιητικού μετά 
από εξέταση αποφασίσθηκε στις 5.000 δρχ. ενώ το π.δ. 
προέβλεπε 1.860 δρχ., η θεραπεία χρόνιας ουλίτιδας στις 
25.000 δρχ. ενώ το π.δ. προέβλεπε 6.890 δρχ., η μερική 
οδοντοστοιχία άνω ή κάτω γνάθου με μεταλλικό σκελετό 
κ.λπ. στις 95.000 δρχ. από τις 46.610δρχ. του π.δ.), και β) 
η περιπτωσιολογία ήταν πολύ ευρύτερη από αυτή του 
π.δ. Επίσης, ο Ο.Σ.Θ. διαβίβασε απόσπασμα των Πρακτι¬ 
κών της από 8.12.2003 συνεδρίασης του Δ.Σ. του Συλλό¬ 
γου, στο οποίο αναφέρονται τα ακόλουθα: «Δ. ΤΙΜΟΛΟ¬ 
ΓΙΟ ΚΑΤΩΤΕΡΩΝ ΑΜΟΙΒΩΝ 2004 - Πρόεδρος: Όπως εί¬ 
ναι γνωστό κάθε χρόνο αποστέλλουμε στους 
συναδέλφους το τιμολόγιο του επόμενου έτους που αφο¬ 
ρά τις κατώτατες τιμές, που πρέπει να εισπράττουν τα μέ¬ 
λη του κατά είδος εργασίας. Η είσπραξη τιμών κάτω από 
αυτό το τιμολόγιο, ως γνωστόν, αποτελεί αθέμιτο συνα¬ 
γωνισμό. Αποφασίζουμε λοιπόν να αυξηθείτ[ο] τιμολόγιο 
με μία αύξηση 3% το ποσοστό που επίσημα περίπου τρέ¬ 
χει ο πληθωρισμός», και απόσπασμα των Πρακτικών της 
από 18.11.2002 συνεδρίασης του Δ.Σ. του Συλλόγου, στο 
οποίο αναφέρονται τα ακόλουθα: «2. Αναπροσαρμογή τι¬ 
μολογίου κατωτέρων αμοιβών - Πρόεδρος: Μετά από συ¬ 
ζήτηση το Δ.Σ. ομόφωνα αποφασίζει την αναπροσαρμογή 
του τιμολογίου του 2003 κατά 3%». 

Ο Οδοντιατρικός Σύλλογος Μαγνησίας (στο εξής: 
Ο.Σ.Μ.) έχει παραθέσει στην ιστοσελίδα του, υπό τον τίτ¬ 
λο «Τιμολόγιο», τις αποφασισθείσες από τον Ο.Σ.Μ. και 
ισχύουσες από 1.1.2002 ελάχιστες τιμές ανά οδοντιατρι¬ 
κή πράξη. Κατόπιν επιστολής της Γραμματείας για απο¬ 
στολή στοιχείων και διευκρινήσεων, ο Ο.Σ.Μ. διαβίβασε 
την υπ’αριθμ. πρωτ. 1701/Φ4,1/25.6.1993 και υπ’ αριθμ. 6 
Εγκύκλιο του Δ.Σ. του Συλλόγου, στην οποία αναφέρο- 
νται τα εξής: «Εμείς δεν επιθυμούμε την δίωξη κανενός 
αλλά δεν μπορούμε να αδιαφορήσουμε στους λίγους (ευ¬ 
τυχώς) που προκαλούνπαραβιάζονταςτον Δεοντολογικό 
Κανονισμό. Παράκληση του Δ.Σ. για όσους είναι παραβά¬ 
τες να συμμορφωθούν για να μη μας φέρουν στη δύσκο¬ 
λη θέση να τους διώξουμε πειθαρχικά». Συνημμένο στην 
Εγκύκλιο αυτή διαβιβάσθηκε το «Τιμολόγιο ελάχιστων 
οδοντιατρικών αμοιβών από 1.7.1993». 


Επίσης, διαβιβάσθηκαν από τον Ο.Σ.Μ.: α) το υπ’ αριθμ. 
138/14.11.1995 Πρακτικό Συνεδρίασης του Δ.Σ., στο 
οποίο αναγράφεται «6) Τιμολόγιο: Μικρή αναπροσαρμο¬ 
γή», β) το υπ’ αριθμ. 139/29.11.1995 Πρακτικό Συνεδρία¬ 
σης της Γ.Σ., στην οποία ψηφίσθηκε το Τιμολόγιο «όπως 
προτάθηκε από το Δ.Σ. Οι αυξήσεις είναι μικρές σε σχέση 
με την προηγούμενη χρονιά», γ) η υπ’ αριθμ. πρωτ. 
2062/04,1/19.12.1995 και αριθ. 8 Εγκύκλιο του Δ.Σ. του 
Ο.Σ.Μ., στην οποία αναφέρονται τα εξής: «Πραγματοποι¬ 
ήθηκε η έκτακτη Γ εν. Συνέλευση του Συλλόγου μας,... Φ 
Συζητήθηκε το τιμολόγιο ελάχιστων οδοντιατρικών αμοι¬ 
βών που πρέπει να τηρούμε κατά το 1996», και δ) η υπ’ 
αριθμ. πρωτ. 2392/04,1/10.12.1997 και υπ’ αριθμ. 8 Εγκύ¬ 
κλιος του Δ.Σ. του Ο.Σ.Μ., στην οποία αναφέρονται τα 
εξής: «Στην Γ ενική Συνέλευση που έγινε στις 5.11.1997,... 
ψηφίστηκε το νέο τιμολόγιο που πρότεινε το Δ.Σ. μετά 
από απαίτηση πολλών συναδέλφων για αναπροσαρμογή. 
Σας στέλνουμε το νέο τιμολόγιο των κατωτέρων οδοντια¬ 
τρικών αμοιβών, το οποίο θα ισχύσει από 1.1.1998 και σας 
γνωρίζουμε ότι απόφαση της Γενικής Συνέλευσης είναι 
να συσταθεί σε όλους τους συναδέλφους να το τοποθε¬ 
τήσουν σε εμφανές μέρος του οδοντιατρείου τους». Συ¬ 
νημμένα στην Εγκύκλιο αυτή διαβιβάσθηκαν «Τιμολόγια 
κατώτερων οδοντιατρικών αμοιβών»του Συλλόγου. Κατά 
δήλωση του Ο.Σ. Μ., σήμερα ισχύειτο Τιμολόγιο του 2002. 

Τέλος, ο Ο.Σ.Μ. δήλωσε ότι «Επί δεκαετίες οι οικείοι 
Οδοντιατρικοί Σύλλογοι καθορίζουν με αποφάσεις τους 
τα κατώτατα όρια αμοιβών των μελών τους και ουδέποτε 
από κανέναν, ούτε από το εποπτεύον Υπουργείο, αμφι¬ 
σβητήθηκε η δυνατότητα τους αυτή. (...) [Ο] καθορισμός 
κατωτάτων ορίων στις οδοντιατρικές αμοιβές συμβάλλει 
αποφασιστικά στη διατήρηση της αξιοπρέπειας των οδο¬ 
ντιάτρων, στη δημιουργία συναδελφικού πνεύματος και 
στην προστασία της υγείας του Ελληνικού λαού και ιδιαί¬ 
τερα μάλιστα σε εποχές όπου κυριαρχούν ο υπερκορε¬ 
σμός του οδοντιατρικού επαγγέλματος και η υποαπασχό¬ 
ληση των οδοντιάτρων. Αναλυτικότερα, στη χώρα μας, η 
οποία κατακλύζεται από Οδοντιάτρους από χώρες του 
εξωτερικού και ειδικά της Ανατολικής Ευρώπης (...) [Τ]ο 
προτεινόμενο τιμολόγιο κατωτέρων αμοιβών δεν είναι 
αποτέλεσμα απόφασης ορισμένων Μελών ή συνεδρίασης 
του Διοικητικού Συμβουλίου (...), αλλά απόφαση της Γ ενι¬ 
κής Συνέλευσης. (...) Η θέσπιση κατωτάτων τιμών (...) συμ¬ 
βάλλει καθοριστικά στηνπροστασίατου καταναλωτή υπη¬ 
ρεσιών υγείας και στον ελεύθερο και υγιή ανταγωνισμό». 

Πρέπει να επισημανθεί ότι, από τα συγκεντρωθέντα 
στοιχεία, δεν προέκυψε ότι οι αρμόδιοι κρατικοί φορείς 
άσκησαν τις προβλεπόμενες από τα άρθρα 74 και 76 του 
ν. 1026/1980 εξουσίες. 

Συγκρίνοντας τα κατώτατα όρια οδοντιατρικών αμοι¬ 
βών έτους 2004 των ελεγχθέντων από την Υπηρεσία Ο.Σ. 
μεταξύ τους, αλλά και με το ισχύονπ.δ. 98/1993, παρατη¬ 
ρούνται τα ακόλουθα: 

• Η περιπτωσιολογία των οδοντιατρικών πράξεων που 
περιλαμβάνονται τους Πίνακες κατωτάτων ορίων οδο¬ 
ντιατρικών αμοιβών που εκδίδουν οι Ο.Σ. διαφέρει σημα¬ 
ντικά από σύλλογο σε σύλλογο. Κατά την έρευνα κατα- 
γράφηκαν περί τις 355 ονοματολογίες οδοντιατρικών 
πράξεων και υπηρεσιών, πολλές από τις οποίες φαίνεται 
να αφορούν τις ίδιες υπηρεσίες. 

• Μεταξύ των διαφόρων Πινάκων κατωτάτων ορίων 
οδοντιατρικών αμοιβών που εξέδωσαν οι ελεγχθέντες 
από την Υπηρεσία Ο.Σ. υπάρχουν σημαντικές διάφορο- 

ποιήσεις τόσο στον αριθμό τωντιμολογούμενων πράξεων 
όσο και στο ύψος των τιμών, οι οποίες όμως δεν συγκλί¬ 
νουν προς μία κατεύθυνση. 

• Οι Πίνακες κατώτατων ορίων αμοιβώντων Ο.Σ. έχουν 
καταρτισθεί ώστε να διευκολύνουν την συνεννόηση θε¬ 
ράποντος οδοντιάτρου και οδοντιάτρου ελεγκτή. Η περι¬ 
πτωσιολογία δεν είναι εύκολα κατανοητή από τον αποδέ¬ 
κτη των οδοντιατρικών υπηρεσιών, ο οποίος δεν διαθέτει 
γνώσεις οδοντιατρικής. 

III. ΟΡΙΟΘΕΤΗΣΗ ΤΗΣ ΣΧΕΤΙΚΗΣ ΑΓΟΡΑΣ 

α) Σχετική αγορά προϊόντων/υπηρεσιών 

Ως σχετική αγορά προϊόντων/υπηρεσιών ορίζεται η 
αγορά παροχής οδοντιατρικών υπηρεσιών, β) Σχετική γε¬ 
ωγραφική αγορά 

(ί) Για τον κάθε Σύλλογο, ως σχετική γεωγραφική αγο¬ 
ρά ορίζεται η περιοχή εντός της οποίας τα μέλη του Ο.Σ. 
ασκούν τις επαγγελματικές τους δραστηριότητες. Η πε¬ 
ριοχή αυτή συνήθως συμπίπτει μετά όριατου νομού στον 
οποίο εδρεύει ο Σύλλογος, αλλά μπορεί να είναι ευρύτε¬ 
ρη όπως στην περίπτωση του Ο.Σ. Φθιώτιδας, στον οποίο, 
βάσει του π.δ. 6/1995, είναι εγγεγραμμένοι και οι οδο¬ 
ντίατροι του Ν. Ευρυτανίας, ή και στενότερη, όπως στην 
περίπτωση του Ο.Σ. Πειραιά και του Ο.Σ. Αγρίνιου. 

(ϋ) Στο πλαίσιο της Ε.Ο.Ο., η οποία, κατά το ν. 
1026/1980, είναι το κεντρικό συντονιστικό όργανο και η 
εποπτεύουσα οργάνωση όλων των Οδοντιάτρων και των 
Ο.Σ. της χώρας, ως σχετική γεωγραφική αγορά ορίζεται 
το σύνολο της Ελληνικής επικράτειας. 

IV. ΝΟΜΙΚΗ ΕΚΤΙΜΗΣΗ 

1. Υποβληθείσες Ενστάσεις 

Κατά την ακροαματική διαδικασία υποβλήθησαν από 
τους πληρεξουσίους δικηγόρους των ενδιαφερομένων 
μερών οι παρακάτω ενστάσεις: 

1.1. Η Ελληνική Οδοντιατρική Ομοσπονδία δεν συνιστά 
ένωση επιχειρήσεων κατά την έννοια του άρθρου 1 του ν. 
703/1977. 

Η ανωτέρω ένσταση απορρίπτεται, δεδομένου ότι η 
«Ελληνική Οδοντιατρική Ομοσπονδία» (Ε.Ο.Ο.) αποτελεί 
μετονομασία του «Πανελλήνιου Οδοντιατρικού Συλλό¬ 
γου» (Π.Ο.Σ.). Σύμφωνα με το άρθρο 35, παραγρ. 2, του ν. 
1026/1980, είναι το κεντρικό συντονιστικό όργανο και η 
εποπτεύουσα οργάνωση όχι μόνο των Οδοντιατρικών 
Συλλόγων όλης της Ελλάδας, αλλά και «απάντων των 
Οδοντιάτρων». Στις αρμοδιότητες του συγκαταλέγεται, 
μεταξύ άλλων, να «εποπτεύει την τήρησιν των κανόνων 
της οδοντιατρικής δεοντολογίας». 

Περαιτέρω, η Ελληνική Οδοντιατρική Ομοσπονδία δεν 
μπορεί να απαλλαγείτης υποχρέωσης σεβασμού των δια¬ 
τάξεων του ν. 703/1977 υπό το πρόσχημα και μόνο ότι εί¬ 
ναι ομοσπονδία ενώσεων και όχι ένωση επιχειρήσεων, δε¬ 
δομένου ότι σκοπός του άρθ. 1 του ν. 703/1977 που δέχε¬ 
ται ότι οι «ενώσεις επιχειρήσεων» δύνανται με τις 
αποφάσεις τους να παραβιάζουν το δίκαιο του ανταγωνι¬ 
σμού, είναι να αποτρέψει το ενδεχόμενο επαγγελματικοί 
φορείς να λειτουργούν ως «ίοΓυπι» οικονομικών συνεν¬ 
νοήσεων μεταξύ των ενδιαφερομένων επαγγελματιών 
(ύΟΝΕδΑΙίεοπ, δίΙΕΒΙΝ Βγθπ 03 , ΕΟ ΟοπιροΙιΙίοη Ι_3νν, Οχ- 
ίοΓά, 2πά ΕάίΙίοπ, 2004, σελ. 147). 

1.2. Μη τήρηση δικονομικών διατάξεων ενώπιον της 
Επιτροπής Ανταγωνισμού λόγω συμμετοχής στη διαδικα¬ 
σία ακρόασης του εισηγητή-χειριστή της υπόθεσης. 

Η ένσταση περί μη τήρησης δικονομικών διατάξεων 
ενώπιον της Επιτροπής Ανταγωνισμού λόγω συμμετοχής 


στη διαδικασία ακρόασης του εισηγητή-χειριστή της υπό¬ 
θεσης απορρίπτεται, διότι σύμφωνα με το άρθρο 17παρ. 
3 του Κανονισμού Λειτουργίας και Διαχείρισης της Επι¬ 
τροπής Ανταγωνισμού (ΚΥΑ 963/2001) ο Γενικός Εισηγη¬ 
τής επικουρείται από τον εισηγητή-χειριστή της υπόθε¬ 
σης, ο οποίος και δύναται να απαντά σε ερωτήσεις που εν¬ 
δέχεται να του απευθύνει ο Πρόεδρος, προκειμένου να 
διευκρινιστούν θέματα που εγείρονται κατά τη διαδικασία 
ακρόασης και για τα οποία συμβαίνει να είναι ο μόνος 
γνώστης. 

2. Η άσκηση του οδοντιατρικού επαγγέλματος ως άσκη¬ 
ση επιχειρηματικής δραστηριότητας 

2.1. Η έννοια της επιχείρησης κατά το άρθρο 1 ν. 
703/1977 καλύπτει κάθε φορέα που ασκεί οικονομική 
δραστηριότητα - ήτοι δραστηριότητα που συνίσταται 
στην προσφορά προϊόντων ή/και υπηρεσιών σε συγκεκρι¬ 
μένη αγορά - ανεξάρτητα από το νομικό καθεστώς που 
τον διέπει καιτοντρόπο χρηματοδότησης του. 

Οι ελεύθεροι επαγγελματίες, και συνεπώς και οι οδο¬ 
ντίατροι, εφόσον δεν τελούν υπό υπαλληλική σχέση, πα¬ 
ρέχουν τις υπηρεσίες τους σε συγκεκριμένες αγορές 
έναντι αμοιβής και ως εκ τούτου ασκούν οικονομική δρα¬ 
στηριότητα, (βλ. ΔΕΚ, απόφαση της 12.9.2000, ΡβνΙον 
κ.α., συνεκδ. υποθ. 0-180 έως 184/98, Συλλ. σελ. 1-6451, 
«οι ανεξάρτητοι ειδικευμένοι ιατροί (...) ασκούν οικονομι¬ 
κή δραστηριότητα και, επομένως, αποτελούν επιχειρή¬ 
σεις (...), χωρίς ο περίπλοκος και τεχνικός χαρακτήρας 
των υπηρεσιών που παρέχουν και το γεγονός ότι ρυθμί¬ 
ζεται η άσκηση του επαγγέλματος τους να μπορούν να 
μεταβάλουν το συμπέρασμα αυτό», σκέψη 77). 

2.2. Συνεπώς, στην προκειμένη περίπτωση οι οδοντία¬ 
τροι, οι οποίοι παρέχουν τις υπηρεσίες τους σε τρί¬ 
τους/πελάτες επ’ αμοιβή και αναλαμβάνουν τους χρημα¬ 
τοοικονομικούς κινδύνους που σχετίζονται με την άσκηση 
των δραστηριοτήτων αυτών, ασκούν οικονομική δραστη¬ 
ριότητα και αποτελούν επιχειρήσεις υπό την έννοια του 
άρθρου 1 του ν. 703/1977, ως ισχύει. 

3. Η απόφαση επαγγελματικής ένωσης ως απόφαση 
ένωσης επιχειρήσεων 

3.1. Ένας επαγγελματικός φορέας ενεργεί ως ένωση 
επιχειρήσεων για τους σκοπούς του άρθρου 1 του ν. 
703/1977 όταν θεσπίζει μία ρύθμιση που αφορά την επι¬ 
χειρηματική (οικονομική) συμπεριφορά των μελών του. 
Δεν έχει σημασία εάν ο επαγγελματικός φορέας διέπεται 
από ρύθμιση δημοσίου δικαίου, (βλ. ΔΕΚ, απόφαση της 
19.2.2002, ννουΙθΓδ, υποθ. 0-309/99, Συλλ. σελ. 1-1577, 
«ένας επαγγελματικός φορέας, όπως ο ολλανδικός δικη¬ 
γορικός σύλλογος, πρέπει να θεωρηθεί ως ένωση επιχει¬ 
ρήσεων κατά την έννοια του άρ. [81 § (1) ΕΚ] όταν εκδίδει 
μια ρύθμιση (...),[η οποία] αποτελεί, πράγματι, έκφραση 
της βουλήσεως των εκπροσώπων των μελών του επαγ¬ 
γέλματος να επιτύχουν από τα μέλη αυτά την υιοθέτηση 
συγκεκριμένης συμπεριφοράς στο πλαίσιο της οικονομι¬ 
κής τους δραστηριότητας. Δεν έχει εξάλλου σημασία το 
γεγονός ότι ο σύλλογος διέπεται από δημοσίου δικαίου 
ρύθμιση», σκέψεις 64-65). 

3.2. Στην προκειμένη περίπτωση οι Οδοντιατρικοί Σύλλο¬ 
γοι και το δευτεροβάθμιο κεντρικό συντονιστικό όργανο 
και εποπτεύουσα αρχή των οδοντιάτρων καιτων συλλόγων 
τους, η Ελληνική Οδοντιατρική Ομοσπονδία, όταν αποφα¬ 
σίζουν ή/και διαμορφώνουν και εκδίδουν πίνακες κατώτα¬ 
των επιτρεπόμενων αμοιβών για τα μέλη τους, θεσπίζουν 
ρυθμίσεις που αφορούν την επιχειρηματική συμπεριφορά 

των μελών τους και ενεργούν ως ενώσεις επιχειρήσεων, οι 
αποφάσεις των οποίων εμπίπτουν στις διατάξεις του άρ¬ 
θρου 1 του ν. 703/1977, για τους παρακάτω λόγους: 

ί. Ο συστατικός νόμος των Ο.Σ. και της Ε.Ο.Ο. δεν προ¬ 
βλέπει στους σκοπούς και στις αρμοδιότητες των οργά¬ 
νων αυτών την έκδοση αποφάσεων σχετικά με τα κατώ- 
τατα όρια αμοιβής ανά οδοντιατρική πράξη, και δεν υφί- 
σταται έστω σχετική εξουσιοδοτική πράξη της Διοίκησης. 

Περαιτέρω, ο α.ν. 1565/1939 «περί κωδικός ασκήσεως 
του Ιατρικού Επαγγέλματος», ο οποίος επεκτάθηκε και 
επί των Οδοντιάτρων με το β.δ. της 22.4./4.5.1939, στα 
άρθρα 29 και 30 δίνει, σε ότι αφορά τον καθορισμό κατω- 
τάτων (και ανωτάτων) ορίων οδοντιατρικών αμοιβών, 
στην μεν Ε.Ο.Ο. το δικαίωμα να εκφράζει γνώμη (για την 
έκδοση Πίνακα ορίων αμοιβών που θα ισχύει για όλη την 
επικράτεια), στους δε Ο.Σ. να υποβάλουν προτάσεις μέ¬ 
σω της Ε.Ο.Ο. (σε ότι αφορά την αναδιαμόρφωση των 
ορίωντων αμοιβώντου Πίνακα, σε επίπεδο περιφέρειας ή 
τμήμα της περιφέρειας ενός Ο.Σ.). Όμως, η διατύπωση 
γνώμης και η υποβολή προτάσεων δεν αποτελούν απο¬ 
φασιστική αρμοδιότητα των οργάνων αυτών και ως εκ 
τούτου οι πράξεις αυτές δεν έχουν δεσμευτικό χαρακτή¬ 
ρα για τα μέλη τους. Η δε Διοίκηση δεν έχει εκδώσει καμία 
Πράξη με την οποία να μεταθέτει την κανονιστική της αρ¬ 
μοδιότητα επί των ανωτέρω θεμάτων στους ιδιώτες επι- 
χειρηματίες-οδοντιάτρους, ούτε στα συλλογικά όργανα 
αυτών (βλ. και ΔΕΚ, απόφαση της 19.2.2002, ΑιτΙυίηο, 
υποθ. 0-35/99, Συλλ. σελ. 1-1529, σκέψεις 41-43). 

ϋ. Το γεγονός ότι οι κρινόμενες επαγγελματικές ενώσεις 
είναι ν.π.δ.δ. δεν τις εξαιρεί της εφαρμογής του ν. 
703/1977, ειδικά όταν οι αποφάσεις τους για τον καθορι¬ 
σμό κατωτάτων ορίων αμοιβών σε συλλογικό επίπεδο δεν 
αποτελούν επιβαλλόμενο κρατικό μέτρο ούτε στηρίζο¬ 
νται σε εξουσιοδοτική πράξη της Διοίκησης. 

ίϋ. Η συμφωνία/απόφαση για τον καθορισμό κατωτάτων 
επιτρεπόμενων ορίων αμοιβών οδοντιατρικών πράξεων 
από κάθε Ο.Σ., η οποία λαμβάνεται με τη σύμφωνη γνώμη 
και παρότρυνση της Ε.Ο.Ο., συνιστά την εκπεφρασμένη 
βούληση των μελών των συγκεκριμένων επαγγελματικών 
φορέων να ρυθμίσουν από κοινού την επιχειρηματική 
τους συμπεριφορά. 

4.0 καθορισμός κατωτάτων ορίων αμοιβών οδοντιατρι¬ 
κών υπηρεσιών/πράξεων από τα Συλλογικά Όργανα του 
κλάδου ως παράβαση των διατάξεων του ελεύθερου 
ανταγωνισμού. 

Οι προκαθορισμένες, οι μέγιστες και οι ελάχιστες τιμές 
αποτελούν τα κανονιστικά μέτρα με τις μεγαλύτερες αρ¬ 
νητικές επιπτώσεις στον ανταγωνισμό, αφού μπορούν να 
οδηγήσουν σε σοβαρό περιορισμό ή και εξάλειψη των 
ωφελειών που προσφέρουν στους καταναλωτές οι αντα¬ 
γωνιστικές αγορές. Τυχόν επιχείρημα ότι οι προκαθορι¬ 
σμένες τιμές αποτελούν εγγύηση για την ποιότητα των 
υπηρεσιών δεν ευσταθεί, καθώς οι τιμές αυτές δεν μπο¬ 
ρούν να αποτρέψουν ασυνείδητους επαγγελματίες να 
προσφέρουν υπηρεσίες χαμηλής ποιότητας, ούτε οδη¬ 
γούν στην εξάλειψη των οικονομικών κινήτρων των ελεύ¬ 
θερων επαγγελματιών να μειώσουν το κόστος και την ποι¬ 
ότητα. Εξάλλου, και οι απλώς συνιστώμενες τιμές μπορεί 
να έχουν αισθητές αρνητικές επιπτώσεις στον ανταγωνι¬ 
σμό, καθώς διευκολύνουν τον συντονισμό των τιμών με¬ 
ταξύ των επαγγελματιών του κλάδου και ενδέχεται να 
οδηγούν σε παραπλάνηση των καταναλωτών σχετικά με 
τα εύλογα επίπεδα τιμών. 


Στην παρούσα υπόθεση, οι Ο.Σ. όχι μόνο προβαίνουν σε 
καθορισμό των ορίων αυτών αλλά, πολλοί εξ’ αυτών, 
στους Πίνακες κατωτάτων ορίων αμοιβών που διακινούν 
στα μέλη τους και τα μέλη τους επιδεικνύουν σε τρίτους 
(ενδιαφερόμενους/πελάτες), αναγράφουν ότι πρόκειται 
για τις κατώτατες επιτρεπτές αμοιβές. 

Από τα συλλεχθέντα στοιχεία προκύπτει ότι η Ε.Ο.Ο., η 
οποία αποτελείτο κεντρικό συντονιστικό όργανο και την 
εποπτεύουσα αρχή των Ο.Σ., είχε πλήρη γνώση για όλατα 
θέματα τιμολογιακής πολιτικής των οδοντιάτρων και των 
Ο.Σ. και έδινε σχετικές νομικές συμβουλές και κατευθύν¬ 
σεις. Σχετικά με την μεθοδολογία και τα δεδομένα βάσει 
των οποίων καθορίζεται από κάθε Σύλλογο το ύψος ή το 
ποσοστό αύξησης των κατωτάτων ορίων αμοιβώντων με¬ 
λών του, δεν προέκυψαν επαρκή στοιχεία. Τα περισσότε¬ 
ρα στοιχεία συγκλίνουν σε αυξήσεις, οι οποίες υπολογί¬ 
ζονται μάλλον εμπειρικά, αν όχι αυθαίρετα. Υπενθυμίζε¬ 
ται ότι ο Πρόεδρος του Ο.Σ.Α. το 2003 ανέφερε σε 
συνεδρίαση του Δ.Σ. του συλλόγου ότι οι υιοθετηθείσες 
από τον συγκεκριμένο Ο.Σ. κατώτατες τιμές ήταν πολύ 
κοντά στις μέσες τιμές. Επίσης, μέλη του Δ.Σ. του Ο.Σ.Α. 
αναφέρουν ότι πολλοί επαρχιακοί σύλλογοι, όπως αυτοί 
της Κρήτης, έχουν ακόμα πιο υψηλές κατώτατες τιμές 
από τον Ο.Σ.Α. και ότι οι αντίστοιχες τιμές στην Αγγλία εί¬ 
ναι χαμηλότερες. 

Μάλιστα, παρότι το νόμιμο κρατικό τιμολόγιο κατωτά¬ 
των ορίων αμοιβών οδοντιατρικών πράξεων είναι ένα (ενι¬ 
αίο) για όλους τους οδοντιάτρους της χώρας, και απάτην 
έρευνα δεν προέκυψε ότι έχουν εκδοθεί Υπουργικές Απο¬ 
φάσεις, οι οποίες να μεταβάλλουν τα όρια αυτά σε συ¬ 
γκεκριμένες περιφέρειες οδοντιατρικών συλλόγων, οι 
Ο.Σ. αποφάσισαν κάθε ένας από αυτούς να εκδίδει και το 
δικό του τιμολόγιο, με αποτέλεσμα να δημιουργηθεί μία 
πανσπερμία αυθαίρετων τιμολογίων, τα οποία δεν συ¬ 
γκλίνουν μεταξύ τους ούτε ως προς την περιπτωσιολογία 
ούτε ως προς το ύψος της κατώτατης αμοιβής των επιμέ- 
ρους οδοντιατρικών πράξεων, ακόμα και στους κοντινούς 
γεωγραφικά συλλόγους. Σημειωτέον ότι οι Πίνακες αμοι¬ 
βών δεν λαμβάνουν υπόψη τον βαθμό και την έκταση της 
βλάβης της οδοντοστοιχίας του πάσχοντος, το βαθμό δυ¬ 
σκολίας κάθε (συγκεκριμένης) οδοντιατρικής πράξης και 
την ποσότητα των απαιτούμενων υλικών και τις εργατοώ- 
ρες που θα απαιτηθούν τελικά για κάθε θεραπεία. 

Για την εφαρμογή των διατάξεων του άρθρου 1 του ν. 
703/1977, όπως ισχύει, δεν απαιτείται να αποδειχθεί ότι 
μία συμφωνία έχει ως αποτέλεσμα την παρακώλυση, τον 
περιορισμό ή τη νόθευση του ανταγωνισμού, αλλά αρκεί 
αυτό να είναι το αντικείμενο της. 

Όπως αποδεικνύεται από τα στοιχεία του φακέλου, οι 
ελεγχθέντες Ο .Σ., με την συνεπικουρία της Ε. Ο. Ο., επί δε¬ 
καετίες αποφασίζουν και εκδίδουν για την περιοχή δρά¬ 
σης τους και για τα μέλη τους Πίνακες κατωτάτων ορίων 
αμοιβών οδοντιατρικών πράξεων, τους οποίους και ακο¬ 
λουθούν τα μέλη τους. Ακόμα όμως και αν γίνει δεκτό ότι 
οι Πίνακες αυτοί δεντηρούνται από όλατα μέλη των Ο.Σ., 
αυτό δεν αναιρεί το γεγονός ότι η απόφαση καθορισμού 
των ορίων αυτών έχει ως αντικείμενο τον περιορισμό του 
ανταγωνισμού στον κλάδο. 

Τέλος, το γεγονός ότι η Διοίκηση μετά το 1993 δεν προ¬ 
χώρησε σε νέα αύξηση των κατωτάτων ορίων οδοντιατρι¬ 
κών αμοιβών δεν μπορεί να αποτελέσει νόμιμη και επαρκή 
αιτιολογία για την απόφαση των Ο ,Σ. να προσδιορίζουν και 
επαναπροσδιορίζουν αυθαίρετα οι ίδιοι σε τακτά χρονικά 

διαστήματα τα κατώτατα όρια αμοιβήςτων οδοντιατρικών 
πράξεων των μελών τους, ούτε βέβαια μπορεί να θεωρη¬ 
θεί ότι η Διοίκηση παραχώρησε κάποια «κανονιστική αρ¬ 
μοδιότητα» στους Ο.Σ., όπως αυτοί εσφαλμένα υπαινίσ¬ 
σονται. Εξάλλου, όπως αποφάνθηκε το Σ.τ.Ε. στην με 
αριθ. 671/2002 απόφαση του, η Διοίκηση δεν υποχρεούται 
να προβεί στην έκδοση Π.Δ/τος περί ανακαθορισμού των 
αμοιβών εάν κρίνει ότι δεν συντρέχουν οι λόγοι. 

5. Ενδεχόμενη εφαρμογή των κοινοτικών κανόνων 
ανταγωνισμού 

Κατά το άρθρο 3, § 1, εδ. α'του Κανονισμού 1/2003 του 
Συμβουλίου της 16ης Δεκεμβρίου 2002 «για την εφαρμο¬ 
γή των κανόνων ανταγωνισμού που προβλέπονται στα άρ¬ 
θρα 81 και 82 ΕΚ», οσάκις οι αρχές ανταγωνισμού των 
κρατών μελών ή τα εθνικά δικαστήρια εφαρμόζουν την 
εθνική νομοθεσία ανταγωνισμού σε συμφωνίες, αποφά¬ 
σεις ενώσεων επιχειρήσεων ή εναρμονισμένες πρακτικές 
κατά την έννοια του άρθρου 81, § 1 ΕΚ, οι οποίες είναι πι¬ 
θανόν να επηρεάσουν το εμπόριο μεταξύ κρατών μελών 
κατά την έννοια της διάταξης αυτής, εφαρμόζουν επίσης 
το άρθρο 81 ΕΚ, στις εν λόγω συμφωνίες, αποφάσεις ή 
εναρμονισμένες πρακτικές. 

Στην παρούσα υπόθεση, λαμβανομένων υπόψη: α) της 
φύσης του σχετικού προϊόντος (παροχή οδοντιατρικών 
υπηρεσιών σε πελάτες-ασθενείς, οι οποίοι κατοικούν σε 
περιοχές πλησίον της έδρας του επαγγελματία-οδοντία- 
τρου), β) της θέσης των ενδιαφερομένων επιχειρήσεων- 
οδοντιάτρων στην αγορά και γ) του όγκου των οικονομι¬ 
κών συναλλαγών κάθε επιμέρους επιχείρησης-οδοντια- 
τρείου, κρίνεται ότι οι αποφάσεις των Ο.Σ. και της Ε.Ο.Ο. 
για τον καθορισμό κατωτάτων ορίων οδοντιατρικών αμοι¬ 
βών δεν μπορούν να επηρεάσουν (άμεσα ή έμμεσα, πραγ¬ 
ματικά ή δυνητικά) τις συναλλαγές μεταξύ κρατών μελών, 
ώστε να τύχει εφαρμογής το άρθρο 81 ΕΚ. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Α) Η Επιτροπή Ανταγωνισμού διαπιστώνει ότι: 
α) Οι ελεγχθέντες επαγγελματικοί σύλλογοι με την επω¬ 
νυμία, 

ί. ΟΔΟΝΤΙΑΤΡΙΚΟΣ ΣΥΛΛΟΓΟΣ ΑΤΤΙΚΗΣ, 
μ. ΟΔΟΝΤΙΑΤΡΙΚΟΣ ΣΥΛΛΟΓΟΣ ΠΕΙΡΑΙΩΣ, 

III. ΟΔΟΝΤΙΑΤΡΙΚΟΣ ΣΥΛΛΟΓΟΣ ΑΧΑ ΑΣ, 
ιν. ΟΔΟΝΤΙΑΤΡΙΚΟΣ ΣΥΛΛΟΓΟΣ ΗΡΑΚΛΕΙΟΥ, 
ν. ΟΔΟΝΤΙΑΤΡΙΚΟΣ ΣΥΛΛΟΓΟΣ ΘΕΣΣΑΛΟΝΙΚΗΣ, 
νι. ΟΔΟΝΤΙΑΤΡΙΚΟΣ ΣΥΛΛΟΓΟΣ ΜΑΓΝΗΣΙΑΣ και 
νϋ. ΟΔΟΝΤΙΑΤΡΙΚΟΣ ΣΥΛΛΟΓΟΣ ΣΕΡΡΩΝ, 
οι οποίοι, όπως προαναφέρθηκε, συνιστούν ενώσεις 
επιχειρήσεων κατά την έννοια του άρθρου 1 ν. 703/1977, 
όπως ισχύει, με τις αποφάσεις που λαμβάνουν σε τακτική 
βάση και με τις οποίες προσδιορίζουν (αυξάνουν τα) κα¬ 
τώτατα όρια αμοιβής για τις οδοντιατρικές πράξεις και 
υπηρεσίες των μελών τους, στοχεύουν και επιτυγχάνουν 
να περιορίσουν τον ανταγωνισμό στην οικεία αγορά πα¬ 
ροχής οδοντιατρικών υπηρεσιών και ως εκ τούτου παρα¬ 
βαίνουν τις διατάξεις του προαναφερθέντος άρθρου και 
β) Η ελεγχθείσα ΕΛΛΗΝΙΚΗ ΟΔΟΝΤΙΑΤΡΙΚΗ 
ΟΜΟΣΠΟΝΔΙΑ, η οποία αποτελεί, κατά το ν. 1026/1980, 
το κεντρικό συντονιστικό όργανο και την εποπτεύουσα 
οργάνωση όλωντων Οδοντιάτρων καιτων Οδοντιατρικών 
Συλλόγωντης χώρας, καιη οποία, όπως προαναφέρθηκε, 
συνιστά ένωση επιχειρήσεων κατά την έννοια του άρθρου 
1 ν.703/1977, όπως ισχύει, συνεπικουρώντας και κατευ- 
θύνοντας τους κατά τόπους Οδοντιατρικούς Συλλόγους 
της χώρας στις αποφάσεις που λαμβάνουν σε τακτική βά¬ 


ση και με τις οποίες προσδιορίζουν (αυξάνουν τα) κατώ¬ 
τατα όρια αμοιβής για τις οδοντιατρικές πράξεις και υπη¬ 
ρεσίες των μελών τους, στοχεύει και επιτυγχάνει να πε¬ 
ριορίσει τον ανταγωνισμό στην εθνική αγορά παροχής 
οδοντιατρικών υπηρεσιών και ως εκ τούτου παραβαίνει 
τις διατάξεις του ανωτέρω άρθρου. 

Β) Ως εκ τούτου, βάσει των διατάξεων του άρθρου 9 
ν. 703/1977, όπως ισχύει: 

1. Υποχρεώνει τις υπό στοιχ. Α) α) και β) ενώσεις επιχει¬ 
ρήσεων να παύσουντην προαναφερόμενη παράβαση και 
να παραλείψουν αυτή στο μέλλον. 

α) Προκειμένου δε να επιτευχθεί αυτό οι ανωτέρω Οδο¬ 
ντιατρικοί Σύλλογοι οφείλουν όχι μόνον να σταματήσουν 
να λαμβάνουν αποφάσεις σχετικές μετηντιμολογιακή πο¬ 
λιτική των μελών τους, αλλά και: 

(ί) να ενημερώσουν εγγράφως τα μέλη τους για την πα¬ 
ρούσα απόφαση εντός 30 ημερών από την κοινοποίηση 
της σε αυτούς κοινοποιώντας το σχετικό έγγραφο τους 
στην Γ ενική Διεύθυνση της Επιτροπής Ανταγωνισμού, 

(ϋ) να διαγράψουν από τις ιστοσελίδες τους, τους Πίνα¬ 
κες κατωτάτων ορίων αμοιβών που έχουν αποφασίσει και 
εκδώσει οι ίδιοι καθώς κάθε κείμενο που αφορά θέματα 
ρύθμισης της τιμολογιακής πολιτικής των μελών τους σε 
συλλογικό επίπεδο, και 

(ίϋ) να αποσύρουν και να ακυρώσουν κάθε έντυπο υλικό 
που διαθέτουν και αναφέρεται στις ανωτέρω κριθείσες 
παράνομες αποφάσεις τους. 

β) Επειδή δε απάτην έρευνα της Υπηρεσίας προέκυψαν 
στοιχεία, βάσει των οποίων πιθανολογείται ότι όλοι οι ανά 
την Ελλάδα Οδοντιατρικοί Σύλλογοι προβαίνουν σε λήψη 
αποφάσεων για τον καθορισμό των κατωτάτων ορίων 
αμοιβών των οδοντιατρικών πράξεων και υπηρεσιών των 
μελών τους, υποχρεώνει την ΕΛΛΗΝΙΚΗ ΟΔΟΝΤΙΑΤΡΙΚΗ 
ΟΜΟΣΠΟΝΔΙΑ, ως κεντρικό συντονιστικό όργανο και 
εποπτεύουσα αρχή όλωντων Οδοντιάτρων καιτων Οδο¬ 
ντιατρικών Συλλόγων, να ενημερώσει εγγράφως τους 
Οδοντιατρικούς Συλλόγους της χώρας (πληντων ανωτέ¬ 
ρω αναφερομένων) εντός 30 ημερών από την κοινοποίη¬ 
ση της Απόφασης σε αυτήν, 

(ί) να παύσουν την προαναφερόμενη παράβαση και να 
παραλείψουν αυτή στο μέλλον και 
(ϋ) να ενημερώσουν εγγράφως τους οδοντιάτρους-μέ- 
λη τους για την απόφαση της Επιτροπής Ανταγωνισμού, 
κοινοποιώντας το σχετικό έγγραφο τους στη Γενική Διεύ¬ 
θυνση Ανταγωνισμού της Επιτροπής Ανταγωνισμού, 

(ίϋ) να διαγράψουν από τις ιστοσελίδες τους, τους Πί¬ 
νακες κατωτάτων ορίων αμοιβών που έχουν αποφασίσει 
και εκδώσει οι ίδιοι καθώς κάθε κείμενο που αφορά θέμα¬ 
τα ρύθμισης της τιμολογιακής πολιτικής των μελών τους 
σε συλλογικό επίπεδο, και 

(ίν) να αποσύρουν και να ακυρώσουν κάθε έντυπο υλικό 
που διαθέτουν και αναφέρεται στις ανωτέρω κριθείσες 
παράνομες αποφάσεις τους. 

2) Απειλεί τις ανωτέρω υπό στοιχ. Α) α) και β) ενώσεις 
επιχειρήσεων με επιβολή χρηματικής ποινής ποσού 
3.000,00 ευρώ σε κάθε μία, για κάθε ημέρα καθυστέρη¬ 
σης συ μμόρφωσης προς την παρούσα απόφαση, από την 
ημερομηνία λήξης της προθεσμίας συμμόρφωσης που 
ορίζει η απόφαση. 

Η απόφαση εκδόθηκετην 12η Σεπτεμβρίου 2005. 

Αθήνα, 22 Σεπτεμβρίου 2005 

Ο Πρόεδρος Η Γραμματέας 

ΣΠΥΡΙΔΩΝ ΖΗΣΙΜΟΠΟΥΛΟΣ ΑΙΚΑΤ. ΤΡΙΒΕΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





